## Odluka Ustavnog suda Hrvatske broj U/I-287/1987 od 15. veljače 1990.

### NN 12/1990 (27.3.1990.), Odluka Ustavnog suda Hrvatske broj U/I-287/1987 od 15. veljače 1990.

# USTAVNI SUD HRVATSKE

Ustavni sud Hrvatske, na sjednici 15. veljače 1990. godine, donio je
ovu

## ODLUKU

1. Ukidaju se odredbe članova 14. i 15. člana 16. stava 3. alineje 4.
Društvenog dogovora o uvjetima i mjerilima za financiranje izgradnje komunalnih
objekata i uređaja na građevinskom zemljištu ("Službeni glasnik općine
Split", br 8/81).

2. Ova će se odluka objaviti u "Narodnim novinama" i u "Službenom
glasniku općine Split"

**Obrazloženje**

Prema odredbama Društvenog dogovora izgradnju komunalnih objekata i
uređaja na građevinskom zemljištu financiraju općina, komunalna organizacija
i investitori drugih objekata za koje se uređuje građevinsko zemljište.
Općina sudjeluje u financiranju izgradnje komunalnih objekata i uređaja
zajedničke potrošnje (član 11 ), komunalna organizacija snosi troškove
izgradnje osnovnih kapaciteta i magistralnih vodova individualne komunalne
potrošnje i do 50% troškova izgradnje objekata individualne komunalne potrošnje
u naselju (član 16. stavovi 1. i 2), a investitori drugih objekata snose
najmanje 50% troškova izgradnje objekata i uređaja individualne komunalne
potrošnje na području na kojem će se graditi njihov objekt (član 12) te
20% troškova izgradnje komunalnih objekata i uređaja za zajedničke akcije
na nivou općine (član 15). Dio sredstava za te namjene može se osigurati
i udruživanjem dijela sredstava društvene reprodukcije, uvođenjem samodoprinosa
i iz dijela sredstava koja se po posebnom zakonu izdvajaju za izgradnju
objekata stambene infrastrukture.

Međutim, ako se na navedeni način ne osiguraju sredstva za izgradnju
komunalnih objekata i uređaja na građevinskom zemljištu, tada investitori
drugih objekata u cijelosti snose troškove izgradnje komunalnih objekata
i uređaja zajedničke komunalne potrošnje (član 14) i za izgradnju osnovnih
kapaciteta i magistralnih vodova individualne komunalne potrošnje te za
izgradnju objekata individualne potrošnje u naselju (član 16. stav 3. alineja
4). Na taj se način primjenom odredaba člana 14. i člana 16. stava 3. alineje
4. Društvenog dogovora omogućuje, a u praksi i provodi, da se gotovo cijeli
teret financiranja izgradnje komunalnih objekata i uređaja na građevinskom
zemljištu prevaljuje na investitore drugih objekata dok je ućešće općine
i komunalne oiganizacije samo simbolično.

Ustavni sud Hrvatske, rješenjem broj U/I-287/1987 od 16. studenoga 1989.
godine, pokrenuo je postupak za ocjenu zakonitosti odredaba članova 14.
i 15. i člana 16. stava 3. alineje 4. Društvenog dogovora i utvrdio da
su te odredbe suprotne odredbama člana 34. Zakona o komunalnim djelatnostima
("Narodne novine". br. 15/79).

Prema odredbi stava 2. člana 34. Zakona o financiranju izgradnje komunalnih
objekata i uređaja na građevinskom zemljištu obavezno sudjeluju općina,
komunalna organizacija i investitori drugih objekata. Prema odredbi stava
3. tog člana investitori drugih objekata sudjeluju u financiranju izgradnje
samo onih kumunalnih objekata i uređaja koji su planom uređenja prostora
predviđeni za područje u kojem će se graditi i objekt investitora.

Suprotne su navedenoj odredbi stava 2. člana 34. Zakona odredbe člana
14. i člana 16. stava 3. alineje 4. Društvenog dogovora koje omugučuju
da se teret financiranja izgradnje komunalnih ubjekata i uređaja gotovo
u cijelosti prevali na investitore drugih ubjekata, a da se od svoje zakonske
obaveze oslobode općina i komunalna organizacija.

Odredba člana 15. Društvenog dogovora suprotna je odredbi člana 34.
stava 3. Zakona. Obavezuje investitore drugih objekata da sudjeluju u financiranju
izgradnje svih komunalnih objekata i uređaja za zajedničke akcije na nivou
općine, dok oni imaju zakonsku obavezu da sudjeluju u financiranju samo
onih komunalnih objekata i uređaja koji su planom uređenja prostora predviđeni
za područje u kojem će se graditi njihov objekt.

To su razlozi zbog kojih je odlučeno kao u izreci.

Broj: U/1-287/ 1987

Zagreb, 15. veljače 1990.

USTAVNI SUD HRVATSKE

Predsjednik

Jadranko Crnić, v. r.

Odluka, NN 12/1990-156